CELEX: 62013TN0686
Language: sk
Date: 2013-12-17 00:00:00
Title: Vec T-686/13: Žaloba podaná 17. decembra 2013 — Unibail Management/ÚHVT (Zobrazenie dvoch čiar a štyroch hviezd)

22.2.2014   
            
            
               SK
            
            
               Úradný vestník Európskej únie
            
            
               C 52/42
            
         Žaloba podaná 17. decembra 2013 — Unibail Management/ÚHVT (Zobrazenie dvoch čiar a štyroch hviezd)
   (Vec T-686/13)
   2014/C 52/80
   Jazyk konania: francúzština
   
      Účastníci konania
   
   
      Žalobkyňa: Unibail Management (Paríž, Francúzsko) (v zastúpení: L. Bénard, A. Rudoni, O. Klimis, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               čiastočne zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 3. septembra 2013 vo veci R 300/2013-2 v rozsahu, v akom odvolací senát zamietol zápis ochrannej známky Spoločenstva č. 10 940 161 pre tovary a služby zaradené do tried 16, 35, 36, 38, 41 a 42,
            
         
               —
            
            
               zaviazal Úrad pre harmonizáciu vnútorného trhu (ochranné známky a vzory) na náhradu trov konania.
            
         
      Dôvody a hlavné tvrdenia
   
   
      Prihlasovaná ochranná známka Spoločenstva: obrazová ochranná známka zložená zo štyroch hviezd nad piatimi hrotmi, ktorým predchádza a ktoré uzatvára horizontálna čiara, pre tovary a služby zaradené do tried 16, 35, 36, 38, 39, 41, 42 a 43 — prihláška ochrannej známky Spoločenstva č. 10 940 161.
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) v spojení s článkom 75 prvou vetou nariadenia (ES) č. 207/2009.